ปกติกินยาคุมแล้วเมนจะมาตอนยาใกล้หมดแผงและเป็นแบบนี้มาตลอด แต่เดือนนี้เพิ่งกินไปได้แค่ครึ่งแผงเป็นเมนแล้ว มันเป็นเพราะอะไรค่ะ จะท้องรึป่าว
สวัสดีค่ะหากรับประทานยาคุมกำเนิดแบบ 28 เม็ด ใน 7 เม็ดสุดท้ายจะเป็นวิตามินและไม่มียาฮอร์โมน ซึ่งจะทำให้ระดับฮอร์โมนในร่างกายลดลง และทำให้ประจำเดือนมาค่ะ หากประจำเดือนมาแสดงว่าเยื่อบุมดลูกมีการสลายตัว อันเนื่องมากจากไม่มีการฝังตัวของตัวอ่อน เยื่อบุมดลูกจึงสลายและออกมาเป็นประจำเดือนค่ะหากรับประทานยาไปเพียงครึ่งแผง อาจจะต้องดูว่าระหว่างนี้รับประทานยาถูกต้องหรือไม่ หรือลืมรับประทานยาบ่อยๆ หรือไม่ค่ะซึ่งจะทำให้ฮอร์โมนลดลง และมีประจำเดือนตามมาได้ค่ะอย่างไรก็ตามการมีประจำเดือนก่อนเวลา หรือบ่อยกว่ารอบเดือนปกติยังสามารถเกิดได้จากสาเหตุอื่นๆ เช่น มีเนื้องอกมดลูก หรือความผิดปกติของเยื่อบุโพรงมดลูกค่ะโดยทั่วไปหากรับประทานยาคุมกำเนิดขนิด 21 เม็ด เมื่อยาคุมกำเนิดหมดแผง อีกไม่กี่วันประจำเดือนก็จะมาค่ะ หากเดิมใช้ยาชนิด 28 เม็ดจะลองเปลี่ยนมาใช้แบบ 21 เม็ดก็ได้ค่ะแต่หากาอารไม่ดีขึ้นแนะนำให้มาพบสูตินรีแพทย์เพื่อตรวจร่างกายและตรวจภายในเพื่อหาสาเหตุจึงจะสามารถบอกได้ว่าเกิดจากสาเหตุอื่นๆ หรือไม่ค่ะ